A Plataforma polo Aborto condena os ''ataques reaccionarios'' contra o Concello de Pontevedra - SOCIAL - Sermos Galiza - Diario de intereses galegos\nA Plataforma polo Aborto condena os ''ataques reaccionarios'' contra o Concello de Pontevedra\nB.V. 01 febreiro 2014 19:52 h.\n[Imaxe: Plataforma polo Aborto]\nRexeitan as accións dos grupos Hazte Oír, Foro de la Familia e Derecho a Vivir, que inzou a cidade do Lérez de valados polo "aborto cero".\nA Plataforma Galega polo Dereito ao Aborto emitiu un comunicado de imprensa para condenar a campaña que o grupo ultraconservador Hazte Oír artellou contra o Concello de Pontevedra por ter pendurada do balcón da casa consistorial unha faixa a favor do dereito das mulleres a decidiren sobre as súa maternidade. "Queremos amosar o noso apoio, neste momento, ao concello, que está a ser criticado polos sectores máis reaccionarios por se posicionar en prol dos nosos dereitos", sinala a nota enviada aos medios.\nMais a plataforma non arremete só contra a campaña de Hazte Oír, que atascou a caixa do correo electrónico da alcaldía enviando mensaxes en que persoas que non moran nin en Pontevedra nin na Galiza se queixaban de estar a pagar "cos nosos impostos" a devandita pancarta. As organizacións pro-abortistas que se integran no colectivo rexeitan tamén o comunicado lanzado pola sucursal galega do Foro de la Familia en que tamén se posicionaba contra a decisión do goberno que lidera Miguel Anxo Fernández Lores (BNG), así como contra os valados publicitarios con que Derecho a Vivir inzou a cidade do Lérez reclamando ao ministro de Xustiza, Alberto Ruíz Gallardón, unha lei "de aborto cero". Os mesmos valados xa foron saboteados noutros lugares do País.\n"Esiximos que todos os actores sociais e o Estado español respecten a nosa autonomía sexual e reprodutiva e que se nos acheguen a información e os medios para a exercermos sen riscos", enfatiza a Plataforma, que reclama "acceso universal a métodos anticonceptivos modernos e seguros, incluíndo anticoncepción de emerxencia; educación sexual laica; acceso a abortos seguros, legais e na sanidade pública". Por derradeiro, esixen "as condicións sociais e estruturais adecuadas para vivir unha maternidade voluntaria, protexida e gozosa, de optarmos por ela".


Política de Privacidade | Down Pontevedra\nTel: +34 986 865 538 Email: xuntos@downgalicia.org\nEmpresas / Socios colaboradores\nA seguinte entidade mediante esta política de privacidade quere informar sobre o tratamento e protección dos datos de carácter persoal de calquer titular co que manteña unha relación na que se requira o tratamento dos seus datos:\nASOCIACIÓN SÍNDROME DE DOWN PONTEVEDRA “XUNTOS” G36164887 R/Gorgullón 41 36003 Pontevedra\nNa seguinte web: www.downxuntos.org\nInformamos de un tratamento conxunto en aqueles casos necesarios para a xestión integral de todas aquelas necesidades das persoas asociadas, sin perxuizo do indicado no apartado 6 desta política.\n4.- LEXITIMACIÓN DO TRATAMENTO\nA base da lexitimación do tratamento de Datos Persoais será a que resulte da relación contractual ou precontractual, a laboral, a estipulada polos estatutos de cada entidade e sobre todo a xerada por ser socio dentro do obxecto social de cada entidade.\nNos casos necesarios obterase consentimento expreso.\n5.- COMUNICACIÓNS ELECTRÓNICAS\nNo caso de recibir comunicacións por estes medios (correos electrónicos, mensaxes de resposta automatizada de formularios, e outros sistemas de comunicación) informámoslle que as mensaxes diríxense exclusivamente ó seu destinatario e poden conter información privilexiada ou confidencial. Si non é vd. o destinatario indicado, queda notificado de que a utilización, divulgación e/ou copia sen autorización está prohibida en virtude da lexislación vixente.\nDe conformidade co establecido na Lei 34/2002 de 11 de xullo, de Servicios de la Sociedad de la Información y del Comercio Electrónico, e a Directiva 2002/58/CE comunicámoslle que no suposto de que non desexe recibir comunicacións e informacións de índole comercial mediante este sistema de comunicación electrónica, no lo indique por esta mesma vía indicando no asunto “BAIXA COMUNICACIÓNS” para que os seus datos persoais sexan dados de baixa da nosa base de datos. A súa solicitude será accionada nun prazo de 10 días dende o seu envío. Mentres non recibamos comunicación expresa pola súa parte solicitando dita baixa, entenderemos que acepta e autoriza que a nosa empresa sega realizando as referidas comunicacións.\n6.- RESPONSABLES DE TRATAMENTO:\nEn cumprimento da lexislación vixente en Protección de Datos indicámoslle que os datos persoais que Vd. nos facilita de forma voluntaria por calquera dos nosos medios de recollida de información serán incorporados a tratamentos automatizados e/ou manuais, sendo a entidade das identificadas no punto 1 desta política e coa que mantén a relación contractual o Responsable de ditos tratamentos. Os datos non se cederán a terceiros salvo nos casos nos que exista unha obrigación legal.\nAsí mesmo, a entidade declara e garante que mantén os niveis de seguridade para a protección de datos persoais conforme dispón a lexislación vixente, e que estableceu todos os medios técnicos o seu alcance para evitar a perda, mal uso, alteración, acceso non autorizado, roubo dos datos facilitados polos interesados e para que os seus empregados observen ditas prescricións, así como o deber de secreto sobre os datos obxecto da protección e demais obrigas de confidencialidade vixentes.\nOs datos serán conservados mentres dure a relación que xera dito tratamento ou durante os anos necesarios para cumprir as obrigacións legais. Unha vez finalizada a relación que xustifica o tratamento de datos, estes serán bloqueados conforme o disposto na normativa, transcurrido o prazo legalmente establecido serán eliminados. (ver en cada finalidade o prazo de conservación)\nDereito de acceso: Coñecer qué tipo de datos se están tratando e as características do tratamento que se leva a cabo.\nSe desexa máis información respecto ó tratamento dos seus datos, rectificar aqueles que sexan inexactos, opoñerse e/ou limitar algún tratamento que considere que non é necesario, ou solicitar a cancelación do tratamento cando os datos xa non sexan necesarios, pode dirixirse por escrito á ASOCIACIÓN SÍNDROME DE DOWN PONTEVEDRA “XUNTOS” R/Gorgullón 41 36003 Pontevedra ou mediante correo electrónico a downgalicia.dpo@convenceabogados.es.\nLembrarlle, ademais, que ten dereito a presentar unha reclamación ante a Axencia Española de Protección de datos (AEPD), se considera infrinxidos os seus dereitos: Axencia Española de Protección de datos/ Jorge Juan, 6 28001-Madrid – FAX: 914483680- TELF: 901 100 099- E-mail: ciudadano@agpd.es\nXESTION LABORAL: Xestión da relación laboral cos empregados; tratamento dos datos necesarios para o mantemento da relación laboral: xestión de nóminas, formación… Os datos proporcionados conservaranse durante os prazos previstos pola lexislación fiscal e laboral e os necesarios para cumprir as obrigas legais.\nXESTION DE VOLUNTARIOS / PRACTICAS: Datos necesarios para xestionar os voluntarios ou persoas que realizan prácticas en cada entidade. Os datos serán cedidos nos casos que se teña que xustificar dita participación e conservados solo o tempo legalmente establecido.\nXESTION DE ASOCIADOS: Poder prestar os servicios a cada usuario dentro da actividade natural de cada entidade e o cobro de cotas. Os datos proporcionados conservaranse mentres se manteña a relación coa entidade ou durante os anos necesarios para cumprir coas obrigas legais.\nXESTION DE CONTACTOS: Poder enviar a persoas con interés lexítimo información relacionada coas nosas actividades e servizos, envío de boletíns, campañas de apoio por calquera medio dispoñible, e invitalos a eventos do seu interese. Os datos proporcionados conservaranse mentres non solicite o cese de dito tratamento.\nSELECCIÓN DE PERSOAL: Poder xestionar todos aqueles curriculum e outras informacións aportadas por candidatos a un posto de traballo e o de mantelos informados das distintas vacantes a un posto de traballo que se produzan na nosa entidade. Os datos proporcionados conservaranse ata a adxudicación de un posto de traballo ou ata que se exerza o dereito de cancelación sobre dito tratamento (dito prazo pode estar regulado por algunha obriga legal de xustificación de dita selección, no caso contrario non superará un ano). En todo momento o candidato pode opoñerse ou limitar o alcance do tratamento dos seus datos.\nRELACIÓNS CON PROVEDORES: Poder realizar pedidos e pago dos servizos. Os datos proporcionados conservaranse mentres se manteña a relación comercial ou durante os anos necesarios para cumprir coas obrigas legais.\nXESTION DE EXPEDIENTES DE USUARIO: Para poder prestar correctamente os servizos, seguimento de todas as actividades de apoio, formación, búsqueda de emprego e outras necesidades para cubrir a evolución da persoa. Os datos proporcionados conservaranse mentres se manteña a relación co usuario ou durante os anos necesarios para cumprir coas obrigas legais.\nORGANIZACIÓN DE EVENTOS: Poder organizar eventos (cursos, charlas, concursos e outras actividades de difusión) por parte de calquera dos Responsables do Tratamento. Os datos proporcionados conservaranse mentres non solicite o cese da actividade ou durante os anos necesarios para a xustificación da actividade.\nARCHIVOS MULTIMEDIA: Nos diferentes eventos é posible que se realicen vídeos e/ou imaxes para a difusión da actividade e/ou xustificación da mesma. Os datos serán conservados mentres teña relevancia a difusión da actividade ou ata que se solicite a cancelación da mesma.\nACCIONS FORMATIVAS: Xestión dos cursos, charlas e outras actividades formativas que necesitan accións específicas. Os datos proporcionados conservaranse durante os anos necesarios para cumprir coas obrigas legais e xustificación da formación impartida. Nos casos necesarios serán cedidos á Administración Pública con competencia na materia.\nXESTION DE COLABORADORES: Xestión dos datos de aquelas persoas que colaboran con cada entidade. Os datos serán cedidos á Administración Pública con competencias na materia de deducións. Os datos proporcionados conservaranse mentres se manteña a relación co colaborador ou durante os anos necesarios para cumprir coas obrigas legais.\nDown Pontevedra Copyrights. © 2015. Versal Comunicación / Doblespacio


Marcos Seixo, autor en De Vella a Bella\nNestas últimas décadas continúa habendo un gran ambiente no plano musical galego, nun horizonte no que conviven en harmonía os grupos novos que van xurdindo con outros xa acreditados na escena galega, como é o caso de Zënzar, de Meirama (1987), a día de hoxe a banda máis veterana do rock en galego e designada como “os padriños do rock galego”. Teñen unha chea de traballos editados tanto en estudio como en directo. Algo semellante é o caso do veterano cantautor punk de Matamá Leo i Arremecághona!!!, en activo desde 1997, que non dubida en engadir un forte toque de reivindicación e de denuncia social cunha forte dose de humor retranqueiro. Temos tamén en activo ao grupo de punk rock Skacha, nacido no bairro vigués das Travesas en 1991; Keltoi!, grupo de street punk/Oi! formado en Vigo en 1995, comprometido coas clases traballadoras e co antifascismo, coa festa e o compromiso por bandeira; ou Os Cuchufellos Banda de speed-folk -como eles mesmos manifestan- nacida en Trives en 1996, cunha grande importancia dos instrumentos de vento que a achegan ás charangas e ao estilo de formacións como os Festicultores, dos que falaremos máis adiante, ou Lamatumbá. Esta última, fundada en 1998 para facer música de verbena, mesturando cumbia, reggae, ska, folk, ou pasodobre. Tamén convén facer referencia a Zumbido, grupo de punk rock formado en 1997; así como ao grupo de pop-rock Ith, formado a finais dos noventa en Xanceda (Mesía), e á banda de rock con son garage (rock con influencia das voces negras do soul e o jazz), Samesugas, formada en Santiago en 1999, que cantan en inglés e galego, participan en varios discos colectivos en 2006 e editan o seu primeiro longa duración: Alá vai!\nEn 2011 nace O collón de Lola, unha banda de versións de temas do Xabarin Club. Cancións que marcaron toda unha xeración cun rock moi cañeiro e cargado da saudade do tempo pasado. Tamén aparece a banda de ska punk Liska!, formada entre finais de 2010 e 2011 en Vigo, que editan o traballo República 2.0. Tamén en 2011, desde Pontevedra, chega ao cenario musical galego Banda Baile Asalto, que dous anos despois publica o seu primeiro traballo discográfico cunha proposta festeira e leda, na que mestura con naturalidade a tradición con potentes toques de jazz. Entre 2011-2015 permanece activo o grupo compostelán de música electrónica Das Kapital, co seu cantante O Leo reclamando a loita de clases e o socialismo marxista. Tamén compre aludir a Caxade, proxecto musical de indie-folk nacido en Ames en 2012; a Chicharrón, banda de indie rock formada en 2013 en Carballo, que até a data leva publicados tres álbums de estudio. Desde Pontevedra (ou mellor, Punkivedra) chega Fondo Norte especialmente coñecidos pola súa versíon do mítico UAH !!! de Suso Vaamonde coa súa famosa e polémica estrofa “Cando me falan de España/ sempre teño unha disputa/ que se España é miña nai/ eu son un fillo de puta”. Foi formado en 2014 durante a Feira Franca por un grupo de amigos do instituto Sánchez Cantón. Algo máis recentes son os black metal Lóstregos, que aparecen a finais de 2014 na Coruña; e Oh! Ayatollah, grupo de pop santiagués fundado a finais de 2015, que en 2018 presenta o seu primeiro disco, Volve a canción protesta. Non podemos esquecernos de formacións do calibre de Los jinetes del trópico, coa súa cumbia, reggaeton antimachista e punk tropical, activos desde 2015; a orixinal formación muradán de punk-rock Lisdexia, orixinais e enxeñosos até no nome; a The Rapants, banda de surf, garage e indie formada en Muros 2018,”inconcebible sen o bo rollo, a festa e a birra”, con temas en galego e castelán; Sniff & Crash, grupo de rock formado en Baiona “con letras inspiradoras sobre chouripáns, patacas (gústalles moito a comida), fanecas, esquíos ou capachos”…


Investigadores madrileños non atopan diferenzas entre os efectos do iogur pasteurizado e tradicional | Consumer\nInvestigadores madrileños non atopan diferenzas entre os efectos do iogur pasteurizado e tradicional\nA inxesta destes produtos non inflúe na dotación inmunológica de suxeitos sans nin no benestar gastrointestinal, afirman\nUn equipo de investigadores de distintos servizos do Hospital Ramón e Cajal de Madrid chegou á conclusión, tras realizar un estudo con 114 individuos sans, de que non existen diferenzas nos efectos microbiológicos, inmunológicos e de benestar dixestivo do consumo de iogur pasteurizado e tradicional.\nEstes expertos compararon os efectos do iogur pasteurizado e tradicional baixo catro criterios: a supervivencia no intestino dos xermes produtores do iogur (Lactobacillus bulgaricus e Streptococcus thermophilus) como condición do seu comportamento como probióticos; as posibles diferenzas dos efectos sobre os parámetros que miden a inmunidade xeral; a comparación dos efectos sobre o benestar gastrointestinal, así como os resultados do test de intolerancia á lactosa tras a inxesta de ambos os produtos.\nTras este traballo, os investigadores do Ramón e Cajal concluíron que non se produce una colonización no intestino de xermes inxeridos vivos e, en consecuencia, o iogur tradicional non se comporta como probiótico. Así mesmo, observaron que a inxesta de iogur tradicional ou pasteurizado non inflúe na dotación inmunológica de suxeitos sans e que a intolerancia á lactosa non é diferente. Tamén viron que o benestar gastrointestinal non cambia despois de tomar iogur tradicional ou pasteurizado.\nPaira chegar a estas conclusións, os expertos recrutaron a 114 individuos sans que dividiron en tres grupos: dous experimentais de 42 e 54 individuos cada un, e outro de control de 18 individuos. Ao primeiro grupo fornecéuselle, durante 15 días, tres doses diarias de 125 centímetros cúbicos de iogur tradicional e ao segundo de iogur pasteurizado. Despois dun período de descanso de dúas semanas, o primeiro grupo recibiu durante 15 días tres doses diarias de iogur pasteurizado e o segundo de iogur tradicional. O grupo de control non inxeriu ningún tipo de iogur.\nOs beneficios do iogur tradicional e pasteurizado manteñen dividida á comunidade científica e ás multinacionais de produtos lácteos. A pesar de que ambos os produtos contan coa mesma composición, o pasteurizado, a diferenza do tradicional, trátase térmicamente tras a fermentación do leite, polo que as bacterias lácticas características do iogur non están vivas no momento do consumo. Este tratamento térmico permite ampliar a caducidade do iogur e conservalo sen necesidade de frío.\nEn 2002 autorizouse en España a denominación “iogur” paira os produtos pasteurizados despois da fermentación, ao considerar que a viabilidade dos xermes no produto terminado non é una condición indispensable para que o consumidor benefíciese dos efectos saudables do mesmo. Esta é a tese que referenda o estudo do Ramón e Cajal.\niogur pasteurizado-gl tradicional


Rueda: “A xente está cansa, pero sobre todo está cansa de non ter un Goberno. Este ano e medio o PSOE non deu unha soa boa nova para a provincia de Pontevedra”\nRamallo: “Queremos unha campaña pegada aos concellos, os que si souberon poñerse a funcionar e xestionar fronte aos xogos do Partido Socialista de Sánchez”\nGuerra: “A situación económica que temos nun futuro próximo é de incertidume e crise. Negalo de novo, como fixo Zapatero hai 10 anos, non vai traer nada bo”\n23 de outubro, 2019.- O Partido Popular fará unha campaña electoral de cara ao 10-N a pé de rúa e cun carácter claramente municipalista que poña fin á parálise da etapa de Pedro Sánchez na Moncloa. Así se transmitiu hoxe no Comité de Dirección do Partido Popular da provincia de Pontevedra ao que asistiron os principais membros da candidatura aos comicios.\nO presidente provincial, Alfonso Rueda, recoñeceu o fartura da poboación, que vai ter que votar por terceira vez en tres anos debido a inestabilidade protagonizada por Pedro Sánchez. “A xente está cansa, pero sobre todo está cansa de non ter un Goberno”, afirmou.\nDurante a reunión, Rueda puxo varios exemplos do negativa que resultou a etapa de Sánchez para Pontevedra. “Neste ano e medio non se deu nin unha soa boa nova para esta provincia”, afirmou, e puxo seis exemplos para demostralo: acoso ao sector industrial, negativa a pagar a débeda de 700 millóns con Galicia de forma íntegra, e paralización de proxectos fundamentais como a supresión da peaxe de Vigo a Redondela, a circunvalación de Pontevedra, o nó de Bombeiros e a autovía Vigo-O Porriño. “Non escoitamos a ningún socialista desta provincia queixarse ou reclamar nada destes temas. Así mal se poden defender os intereses de Pontevedra”.\nA cabeza de lista ao Congreso, María Ramallo, recordou a necesidade de escoitar a alcaldes e portavoces do partido. “Queremos unha campaña pegada aos concellos, os que si souberon poñerse a funcionar e a xestionar fronte aos xogos do Partido Socialista de Pedro Sánchez”.\nRamallo anunciou visitas a concellos que son exemplo de xestión do Partido Popular na provincia, como Cerdedo-Cotobade, Moraña, Mos, Sanxenxo, Lalín ou A Estrada, visitas nas que se contará coa presenza de alcaldes e portavoces da contorna.\nPrecisamente á economía e ao emprego se referiu o cabeza de lista ao Senado, Javier Guerra, quen lamentou o empeño de Pedro Sánchez de non tomar medidas que anticipen os problemas que han de chegar en breve. “A situación económica que teremos nun futuro próximo é de incertidume e crise. Negalo de novo, como fixo Zapatero hai 10 anos, non vai traer nada bo”.\nSobre a campaña en Vigo, Guerra confirmou días intensos nos que se visualizará que a recuperación do partido é innegable, incluído un mitin que contará con Alberto Núñez Feijóo. “Os cambios, o impulso e a unificación do partido xa se notan na rúa e no cariño da xente. O PP está de volta e os vigueses xa o están percibindo”.


Dous veciños de O Val, cunha orde de demolición sobre a súa casa, piden a modificación do PXOM de Rubiá\nInicio/Concellos/Dous veciños de O Val, cunha orde de demolición sobre a súa casa, piden a modificación do PXOM de Rubiá\nPresentaba unha solicitude por escrito no Concello explicando que a parcela na se atopa a súa vivenda está no perímetro de ampliación deste núcleo rural e que xa dispón de servizos municipais\nPlano corresponde ao núcleo rural de O Val, no PXOM de Rubiá.\nCando no 2015 Francisco Termenón Díaz decidía construír unha casa en O Val, no termo municipal de Rubiá, neste concello non había plan de urbanismo. Aínda así, esperando que un futuro plan de ordenación a regularizase, fixo a edificación, de planta baixa. “O primeiro erro foi meu, foi unha mala decisión, non debín adiantarme a construír sen ter permiso. Debería ter esperado, pero confiei en que nos meteran no plan porque estamos a 150 m dende as casas do centro do pobo, na zona de expansión”, recoñece este veciño.\nO 26 de outubro de 2020 o Diario Oficial de Galicia (DOG) publicaba a aprobación definitiva do Plan Xeral de Ordenación Municipal (PXOM) de Rubiá, pero nel a casa de Francisco Termenón continuaba estando en zona rústica. Tampouco puido presentar alegacións ao documento, xa que cando tivo noticias do plan xa rematara o prazo de exposición pública e estaba aprobado. Actualmente a casa deste veciño de O Val ten unha orde de demolición por parte da Xunta e di que a única forma e evitala é que o Concello faga unha modificación ou unha rectificación do actual PXOM.\nNese senso, Francisco Termenón, que reside nesa casa, e a súa muller presentaron unha solicitude por escrito ao Concello, “pedimos que polo menos se faga un inicio dese procedimento e que nos demostre que se está velando por dous veciños que temos un problema nunha aldea e que estamos pedindo axuda”, di Termenón. En concreto no escrito presentado no rexistro do Concello de Rubiá aseguran que a súa casa está “dentro do perímetro de ampliación do plan, polo que a edificación encóntrase no núcleo rural” e que conta con todos os servizos municipais: abastecemento de augas, rede de alcantarillado, recollida de lixo e iluminación pública, así como acceso directo á rúa da súa ubicación.\nE piden na solicitude que se declare a súa parcela “dentro do perímetro de ampliación do núcleo rural de O Val, que se declare a consolidación da edificación existente na mesma, similar á tipoloxía das demais edificacións existentes en dito núcleo rural” e que se recoñezan na citada parcela os servizos municipais dos que dispón e que, “subsidiariamente, se acometan as modificacións necesarias no PXOM para regularizar dita edificación con ampliación da zona de núcleo rural de O Val a terreos colidantes coa rúa Soutelas”.\nEste documento presentábase a finais de abril e, polo de agora, os veciños non recibiron contestación.\nDende o Concello de Rubiá o seu alcalde, Elías Rodríguez, aseguraba non poder pronunciarse ao respecto por descoñecer o contido do escrito. “Se se presentou no Concello entendo que estará pendente de informe técnico, primeiro, do arquitecto municipal e, despois, do secretario”, aseguraba o rexedor.\nconcello construción Demolición escrito o val orde Plan Xeral de Ordenación Municipal rubiá solicitude


Problemas de suministro – Coordinadora Antiprivatización da Sanidade Pública – A Coruña\nMais problemas de abastecemento nas residencias de maiores da Xunta de Galicia. Nos comentan que para 44 residentes e unha semana, os traballadores teñen que arreglarse con 5 envases de crema hidratante, 5 envases de gel de ducha e 5 de colonia. E como vemos na foto, hai retraso no suministro de compresas.\nO abandono e despreocupación dos internos das residencias é intolerable. Animamos dende aquí aos familiares dos internos que fagan públicas a situación dos seus familiares, e se dirixan ao correo que facilitamos nos folletos que repartimos. Non podemos permitir o abandono dos nosos maiores, mentres outros se levan os cartos á paraisos fiscais.\n«Na Residencia Asistida de Maiores de Oleiros (RAMO) levan un mes sen ordenadores activos na Cafetería. Trocaron o terminal wifi, meteron clave de entrada os ordenadores e…non van…levan un mes experimentando cousas que lles din os informáticos da Xunta pero non van. O copago se incrementou ós residentes e familias, non miran só a Pensión, senón o Patrimonio, pero todo, no só o Patrimonio Productivo. Hubo xente que sacou a familiares da Residencia. Hai maridos de residentes que están preparando á separación de bens por qué tamén lles tocan, e de que maneira, ás súas pensións ou salarios. E todo iso pra que… pois para ver de Privatizar á xestión. Están amortizando prazas a todolos niveis.»


O PP galego alíñase coa Red Madre ante a reforma da lei do aborto - Praza Pública\nO PP galego alíñase coa Red Madre ante a reforma da lei do aborto\nJorquera e Adán acuden á concentración a prol do dereito ao aborto, no exterior da Cámara CC-BY-NC-SA BNG\nA reforma da lexislación en materia de interrupción voluntaria do embarazo que o Goberno central axita dende que tomou posesión estivo presente por dúas ocasións este mércores no Parlamento de Galicia, unha a instancias do BNG e outra, do PSdeG. Mentres, no exterior da Cámara, unha concentración reivindicaba a "liberdade" das mulleres para tomaren a decisión de seren ou non nais no hemiciclo a deputada nacionalista Carme Adán defendía unha iniciativa coa que pretendía que o lexislativo reclamase "que se manteña" a lei de prazos de 2006, "que non se financien grupos antiabortistas con cartos públicos" e que "se dea formación aos profesionais" da sanidade nesta materia. Por extensión, Adán reclamaba que o PP galego tomase posición no debate aberto polo Ministerio de Xustiza. E fíxoo gabando un dos grupos que instan o ministro, Alberto Ruiz-Gallardón, a executar xa un recorte no dereito ao aborto: a Red Madre.\nA encargada de defender a posición do partido da dereita foi a deputada Julia Rodríguez, molesta polo "marcado carácter ideolóxico" das intervencións da oposición e tamén por que Adán cuestione o financiamento dos grupos antiabortistas, concretamente da mencionada Red Madre, que recibe achegas da Xunta en virtude dunha iniciativa lexislativa popular aprobada en solitario polo PP en 2009, xusto despois de recuperar a maioría absoluta na Cámara. Rodríguez non ve lexítimo que o Bloque en particular e a oposición en xeral "cuestione a quen ofrece apoio a quen quere continuar co seu embarazo". Por iso "aproveita" a sede parlamentaria "para facer un recoñecemento a esas persoas que desinteresadamente apoian as mulleres que queren ser nais".\nA deputada do PP aproveitou o debate para "facer un recoñecemento" á plataforma impulsada polo Foro Español de la Familia\nAdemais de gabar o colectivo impulsado polo Foro Español de la Familia -o presidente do Foro, Benigno Blanco, secretario de Estado con Aznar, é vicepresidente da Fundación Red Madre- Rodríguez tamén expuxo a doutrina do PP galego sobre a interrupción voluntaria do embarazo. As mulleres, di, teñen "facultade de decisión no que tinxe á maternidade, tanto para decidir ser nais como para todo o contrario", pero "tendo claro" que "nos atopamos ante outro interese en conflito, o dereito á vida do concibido, que tampouco é relegable". Para a conservadora a actual lexislación sobre o aborto fai que "o dereito á vida do nasciturus" estea "en conflito" cos dereitos da muller e por iso, di, cómpre reformar a norma. Ademais, afirma en resposta a Adán, é "certo" o "dato" que amosan os valados propagandísticos do colectivo antiabortista Derecho a la vida, segundo a cal cada día "morren 300 nenos" a causa do aborto.\nCarme Adán: "Nin a Igrexa, nin o PP nin a Red Madre van decidir por nós"\n"Segundo o Código Civil", lembra a voceira do BNG, considérase "figura humana" o acabado de nacer que "viviese 24 horas enteiramente desprendido do seo materno". "Neste planeta cada día morren, segundo esta definición, 10.000 nenos e nenas de fame". Ademais, subliña, "segundo Unicef", só en Galicia "a pobreza infantil duplicou nos últimos anos". "Parece que iso non preocupa nos valados publicitarios" destes colectivos, ilustra, para lamentar o aliñamento do PP con estas plataformas. "Cada un debe exercer as súas conviccións, non estamos xulgando a ninguén" pero cousa distinta, di, é que estes grupos reciban "cartos públicos".\nCoa súa postura, reprocha Carme Adán, o PP está a secundar a quen "acusa" as mulleres que aboratna de "cometer un asasinato, cando non o é". "Queren impoñer a moral católica a todas as mulleres", abonda a nacionalista, quen luciu durante o debate unha camisola co lema Nós decidimos. "Nin a Igrexa, nin o PP nin a Red Madre van decidir por nós", conclúe.\nJulia Rodríguez, voceira do PP CC-BY-SA Praza Pública


Lete Lasa sinala que será Saúde Pública quen autorice a ampliación de aforo do estadio de Pasarón 'pola vía da excepción' - Pontevedra Viva\nVenres 9 de Outubro, 2020 ás 13:21 do Venres 9 de Outubro, 2020\nA presenza de público esta tempada no Estadio Municipal de Pasarón, ou máis ben cantos afeccionados poderán entrar en cada encontro segue sendo unha das grandes incógnitas a nivel deportivo a case unha semana de que de comezo a liga de Segunda División B.\nNa presentación da súa campaña de abonados, o Pontevedra Club de Fútbol asegurou que elaboraron e enviaron un protocolo que permitiría a entrada polo menos de todos os socios que o desexen.\nUn día despois desta afirmación, o Secretario Xeral para o Deporte da Xunta de Galicia referiuse a esta cuestión aproveitando a súa visita á cidade para participar na presentación do Medio Maratón de Pontevedra.\nJosé Ramón Lete Lasa lembrou que a normativa actual a nivel autonómico fixa en 1.000 os espectadores que poden presenciar eventos deportivo ao aire libre, aínda que "no caso do Pontevedra ou do Deportivo parécenos que merecía un esforzo", recalcou.\n"De feito estamos a empezar a aprobar excepcións", sinalou o máximo responsable do deporte autonómico, xa que "nos parece razoable" ao entender que "en calquera evento deste tipo de Preferente ou Terceira División antóllase que pode ser suficiente", pero non así en casos con maior respaldo social dentro das ligas de ámbito estatal.\nEn referencia concreta o Pontevedra, Lete Lasa puntualizou que "non coñezo en detalle o protocolo porque nos chegaron de moitos equipos de ámbito estatal, pero en todo caso os técnicos de deportes están a traballar niso". En todo caso, segundo defendeu "será finalmente a dirección xeral de Saúde Pública a que aprobe se se cumpren os requisitos", unha autorización que ten base legal "pola vía da excepción".


A Policía Local de Verín deixará de facer horas extra ao superar a estas alturas o límite legal por ano - CIG: Confederación Intersindical Galega\nUn total de 14 dos 16 membros do corpo da Policía Local de Verín veñen de comunicarlle ao alcalde que deixarán de facer horas extraordinarias diúrnas, nocturnas e festivas ao ter superado xa a estas alturas o límite legal de 60 horas ao ano. Ao mesmo tempo, sinalan que co gasto salarial neste concepto poderíanse convocar oposicións para seleccionar catro novos axentes.\nSegundo denuncian dende a CIG da Unión Local de Verín, nos seis primeiros meses do ano a media de policías locais en activo “situouse na insuficiente cifra de 13 axentes”. Neste tempo, os policías realizaron un total de 936 horas extraordinarias, o que supón 72 horas extraordinarias de media cada mes, “cando o número máximo de horas extraordinarias, segundo o artigo 34 do Acordo Regulador, sitúase en 60 horas ao ano”.\nDestas, un total de 165 foron festivas, cun custe de 15.765,75 euros; 150 foron diúrnas, cun custo de 11.464,50 euros; mentres que as 621 nocturnas que xe fixeron supuxeron un gasto para as arcas municipais de 71.203,84 euros. “Isto arroxa un total de 936 horas extras, cun custe de 98.434,09 euros”.\nAdvirten que no caso de continuar a este ritmo de realización de horas extras, ao remate do ano o cómputo acadaría as 140 horas extras por policía, o que significaría un total de 1.872 horas extras/ano, con 196.868,18 euros/ano de custe. “Co gasto salarial en horas extras poderían convocar oposicións para a selección de catro policías locais máis”, denuncian.\nA CIG apoia a medida\nEn consecuencia, para non vulnerar o Acordo Regulador e a Lei a partir de agora non realizarán ningunha hora extra máis, agás as urxentes para a prevención ou reparación de sinistros. Ao mesmo tempo, reclaman que se celebren as xuntanzas adiadas polo Concello de Verín cos representantes legais e sindicais dos traballadores/as, “se é que o Goberno local ten algún interese en solucionar un problema máis na nefasta e errática actuación que está a levar adiante en materia de persoal”.\nFinalmente, a CIG de Verín amosa o seu total apoio á medida acordada polos policías locais e urxe ao alcalde, Gerardo Seoane, a que “deixe facer anuncios propagandísticos e se sente a negociar unha solución a un novo conflito que, como todos, deriva dunha concepción errada da política de persoal, a non ser que se entenda a institución pública como unha empresa privada”.


Arrepíanseme os pelos – Luzes\nPoderíase dicir máis alto, pero non máis claro: a conta atrás cara a irreversibilidade do cambio climático dá doce anos para chegar ao colapso. Así o ven de confirmar Nacións Unidas a través do Grupo Intergobernamental de Expertos sobre o Cambio Climático que fala xa, abertamente, de catástrofe ambiental, convoca unha Revolución Verde e incide en que temos evidencias abondo de catástrofes que son consecuencia da falla de acción dun pasado moi próximo. Vénse avisando, seriamente, desde que nos anos 70 se tivo confirmación científica da influencia dos hábitos de consumo e do abuso dos recursos naturais que estabamos a crear en todo o planeta. O informe deixa claro que o cambio climático xa está a acontecer e o que vén despois será peor, agás que se tomen, urxentemente, medidas políticas de ámbito global. Entre outros cambios anunciados xa daquela, confirmáronse os anuncios dun quecemento global nun 1º, o aumento do nivel do mar e a veloz diminución do xeo mariño no Ártico.\nA noticia foi case en paralelo a fenómenos meteorolóxicos que semellaban vir para confirmala, como as inundacións que asolaron as illas Baleares. Case simultaneamente, o terrible furacán Michael sobre Miami ven de producir perdas estimadas en oito mil millóns de dólares USA, só en perdas de bens asegurados. Pero despois dos laios e condolencias polas mortes e danos materiais, todo seguerá igual. Sorprende que preocupe máis a evolución da liga ou as pequenas disputas de poder de ámbito local, nacional, ou mesmo continental, cando estamos caendo nun burato negro cunha inconsciencia incualificábel. Sabemos que o cambio climático non é un fenómeno exclusivo do noso tempo, pero si temos a certeza de que nesta ocasión é a nosa pegada sobre o planeta quen o está a producir, e que somos nós quen poderíamos frear as causas da mutación que se aveciña.\nInundacións en Galveston (Texas, EUA) a consecuencia dun furacán\nMais non semella que esteamos dispostos a reinventar modelos sociais, económicos ou estratéxicos, para garantir dereitos básicos para a vida como a alimentación, a saúde, a biodiversidade ou a auga, se iso supón perda na nosa comodidade, e serve para o lucro dos capitais a nivel mundial. As novas paranoias globalizadas din que xa hai moito diñeiro en movemento para a «salvación» dun grupo de poderosos dispostos a sobrevivir ao fin que se aveciña. Eu aínda non cheguei tan lonxe no meu desasosego, pero recoñezo que a falla de resposta racional a evidencias científicas incuestionábeis faime pensar que hai razóns que descoñecemos porque nestes tempos dispoñemos de medios tecnolóxicos e científicos abondo, pero o seu reparto e manexo non é equilibrado.\nPor Galiza circula unha auténtica paixón pola moda da conversión en Galifornia, pero eu xa non teño vergoña por confesar que sinto medo da proximidade daquel novo mundo feliz que nos prometían os adiantos tecnolóxicos\nPor certo, non vin este asunto entre as prioridades do recente pacto de goberno entre PSOE e Podemos para dar marxe de saída a uns orzamentos aos que lle acae ben o adxectivo de social, pois mesmo que figura «o desenvolvemento do modelo de transición enerxética e a revisión dos beneficios das eléctricas», semella máis orientado á xustiza social ca unha acción prioritaria sobre o medio ambiente. Oxalá estea trabucada porque non sei para que sociedade estamos a traballar cando a marxe de futuro é tan exigua, e pregúntome por que non somos quen de reaccionar. Pola miña parte, alén de seleccionar os refugallos para aplicar as recomendacións sobre o lixo na reciclaxe caseira, non sei moi ben que máis podo facer, nin sinto que forme parte dos intereses das persoas coas que me relaciono decote. É unha cuestión da que se leva falado moito pero sobre a que non se reflexiona abondo no plano individual ou convivencial.\nComo teño o privilexio de poder laiarme desde este cuarto que me prestan en Luzes, quérovos dicir que estou seriamente preocupada, e abofé que son unha chafa festas, porque por Galiza circula unha auténtica paixón pola moda da conversión en Galifornia, pero eu xa non teño vergoña por confesar que sinto medo da proximidade daquel novo mundo feliz que nos prometían os adiantos tecnolóxicos e científicos, convertidos en consumíbeis efémeros. Para colmo, ando facendo limpeza xeral -con vinagre, para non emitir gases a atmosfera; con panos lavábeis, por non utilizar os de usar e tirar; con caixas de cartón para os papeis que rebordan os andeis e recipentes de vidro que están por todas partes; e para ese plástico que nos asolaga cando queremos reducilo a un tamaño máis pequeno para metelo noutra bulsa do mesmo material e levalo ao contedor correspondente- …Dicía que nesas andaba, cando atopei no estante dos libros «a conservar» unha primeira edición cunha páxina marcada e unhas liñas suliñadas con lápis. Arrepiáronseme os pelos: «É unha guerra que se fundamenta na dominación das persoas, en tanto que demandantes de bens de consumo que nos farán a vida máis cómoda, que nos farán sentir máis fermosas, e que nos farán dependentes deste sistema porque promete levarnos ao mundo feliz».\nCategorías:María Xosé Porteiro, Medio ambiente, Opinión, Quinto elemento\nTags: cambio climático, desastres naturais, desxeo, ecoloxía, Mallorca, ONU


Escuadra, A Lama - Howling Pixel\nCoordenadas: 42°26′14.7″N 8°25′56.01″O / 42.437417, -8.4322250\nMuíño en Portela das Eiras.\nArtigo principal: Galería de imaxes de Escuadra, A Lama.\nPeto de ánimas e muíño entre Carrizáns e O Verdugo.\nPonte de poldras no río Verdugo.\nPonte do Peso, sobre o río Barbeira, entre Aguasantas (Cerdedo-Cotobade) e Escuadra.\nGalería de imaxes de Aguasantas, Cerdedo-Cotobade


Conte responde ante a Fiscalía por que non illou antes a rexión de Bérgamo | Noticias de Galicia | CRTVG\nPublicado o 12/06/2020 17:41\nO primeiro ministro italiano, Giuseppe Conte, testificou hoxe ante a Fiscalía para explicar as súas decisións ao comezo da pandemia e aclarar por que non se illou inmediatamente a zona de Bergamo (norte), das máis azoutadas polo coronavirus.\nA fiscala desa cidade, Maria Cristina Rota, chegou á primeira hora da mañá ao palacio Chigi de Roma, sede do Goberno, e interrogou durante máis de tres horas a Conte en calidade de "persoa informada" dos feitos, sen atribuírlle polo momento delitos.\nDespois testificou a ministra do Interior, Luciana Lamorgese, e seguiría a esta o de Sanidade, Roberto Speranza, dous dos máximos coñecedores daqueles momentos en que Italia se asomaba xa á maior crise sanitaria da súa historia recente.\nA Fiscalía trata de dilucidar as razóns polas que a rexión da Lombardía (norte) se converteu na máis afectada pola pandemia de todo o país, especialmente a súa provincia de Bérgamo, e se detrás desta traxedia houbo algún tipo de responsabilidade política.\nA finais de maio tamén foron interrogados o gobernador da rexión, Attilio Fontana, e o seu conselleiro de Sanidade, Giulio Gallera. O Goberno central, coalición entre o antisistema Movemento 5 Estrelas e partidos de centroesquerda, e o rexional da Lombardía, en mans da ultradereitista Liga, atribúense reciprocamente a responsabilidade da xestión dos primeiros días da crise.\nConte defende a súa acción\nPolo momento non transcenderon detalles sobre o testemuño de Conte ante a Fiscalía, aínda que sempre dixo sentirse tranquilo.\n"O que teña que dicir ao fiscal, fareino ante el e non podo adiantalo. Informarei debidamente sobre todos os feitos no meu coñecemento. Non estou para nada preocupado", declarou hai dous días ás portas do Palacio Chigi ante os xornalistas.\nEste venres volveu defender a súa postura nunha longa entrevista ao diario 'La Repubblica' en que, con todo, fala sobre esta cuestión concreta. "Volvería facer o que fixen porque actuei en base á ciencia e á conciencia", resolveu Conte, avogado de formación, ao ser preguntado sobre se agora tomaría as mesmas decisións de entón.\nPor que non se illou Bergamo?\nA pregunta de fondo que os fiscais tratan de aclarar é por que non se illaron varias zonas da provincia de Bergamo desde un primeiro momento a pesar de que había datos que certificaban que o virus xa percorría as rúas e hospitais dos seus municipios.\nA Lombardía, con capital en Milán, é a rexión máis afectada do país: acumula 91.000 dos 236.000 contaxios rexistrados en todo o país e as mortes xa superan as 16.000 (dos 34.000 totais).\nNa provincia de Bergamo os mortos oficiais rozan os 2.800 aínda que o seu concello estima que en realidade son uns 6.000, xa que a moitas persoas non se lles practicou a proba antes de morrer.\nTodo empezou o 21 de febreiro, cando se confirmou o primeiro caso de contaxio no municipio lombardo de Codogno. Un día despois o Goberno illou once focos, dez vilas da Lombardía, da provincia de Lodi, e outra no Véneto (nordeste).\nCon todo, nesa lista de vilas pechadas non figuraban dúas onde os casos xa comezaban a acumularse: Nembro e Alzano, zonas de alta concentración industrial na provincia de Bergamo.\nO illamento destes dous municipios non chegaría ata o 8 de marzo, dúas semanas despois, cando o Goberno decretou o peche de toda a rexión e outros territorios contiguos, un día antes de confinar todo territorio nacional para conter os contaxios.\nOs familiares das vítimas de Nembro e Alzano denunciaron ante a Fiscalía que durante esas dúas semanas o virus circulou pola zona libremente, polo que a situación derivou en crítica.\nSanidade informa de 25 mortes en sete días e 155 novos contaxios desde onte\nAutorizado desde o 15 de xuño o corredor turístico de Alemaña cara ás Baleares


A alcaldesa de Lousame, Teresa Villaverde, explica que “era unha actuación moi necesaria xa que se trataba dunha curva bastante perigosa para os peóns e que conseguimos eliminar con esta ampliación”. As obras incluíron a mellora do pavimento da curva nun tramo de 60 metros no que se ampliou o ancho en dous metros cun triplo tratamento asfáltico. Ademais, construíuse un muro de bloques de granito, de 20 metros de lonxitude e 4 metros de alto, para contención de terras así como unha cuneta revestida de formigón ao longo deses 60 metros de traxecto, cunha arqueta e entubado para a recollida de augas pluviais.\nNo caso da actuación na aldea de Ces, o Concello de Lousame achegou 13.699,61 euros á reparación de dous treitos dun camiño interior: o primeiro de 115 metros de longo por 4,5 metros de ancho e o segundo de 60 metros de lonxitude e 4 metros de ancho. En ambos os dous casos empregáronse cinco centímetros de zahorra e quince de formigón, previa nivelación do pavimento existente.\nFinalmente, o Concello de Lousame investiu 6.331,78 euros no afirmado do camiño do Lagar, en Cruído. “Trátase dun camiño que dá acceso ás novas vivendas que se construíron na zona e que tiñan unha parte aínda sen pavimentar”, explica Teresa Villaverde. As obras incluíron o afirmado deses 240 metros de camiño, de 4,5 metros de ancho, con vinte centímetros de zahorra e posterior selado con cinco milímetros de area. Así mesmo, limpáronse as gabias e salvagabias para unha correcta drenaxe das augas pluviais.


A PENEIRA 2008 2009 by Rosana Rodiles - issuu\nSaída a Alcampo: Infantil e 1º ciclo...........................\nFestival de Nadal.................................................\nDía da Paz: Romero Britto e máis...............................\nEntroido: disfraces, desfile e larpeiradas...................... 11 Testamentos: a queima do Meco................................\nSaídas ao Teatro Jofre.......................................... 17 Entrevistas no primeiro ciclo..................................... 18 Saída á Casa dos Peixes: Infantil e 1º ciclo...................\nCinensino........................................................... 24 Éstes son os protagonistas....................................... 26 Novas de Chispa desde a Biblioteca............................. 28 Poesía e imaxe....................................................\nLetras Galegas 2009: Ramón Piñeiro............................\nFestival das Letras Galegas...................................... 38 Obradoiro de creación literaria: contos colectivos.............\nSaída os museos científicos en A Coruña: Domus, Aquarium e Casa das Ciencias: 2º e 3º ciclo................................\nDesde a ANPA do CEIP de Pazos...............................\nPasatempos........................................................ 48 Non sei se te deixaremos marchar.............................. 50 As fotos do curso 2008/2009...................................\nDespedida dos de 6º de E.Primaria.............................\nezaseis números desde o primeiro ano en que se fixo a revista, aló polo 1994. Que lonxe queda para algúns, e que preto para outros. Moitos nenos e nenas, ANPAS, e mestres e mestras pasaron por ela, deixando as pegadas do que agora é pasado; como ocurrirá con este novo número. Nestas páxinas deixaremos constancia das moitas actividades que se fixeron ao longo deste curso, e nelas queremos tamén amosar o agarimo co que están feitas. Esperamos que sirva de canle entre o colexio e as familias, como unha ferramenta máis, enriquecéndonos coas súas verbas e contaxiando o espírito normalizador da lingua galega. Seguen a ser os nosos nenos e nenas os protagonistas; os que fan posible abrir esta fiestra e deixar entrar no a todos cantos queirades lernos.\nUN ANO MÁIS, MOITAS GRAZAS A TODOS E A TODAS! Os Equipos de Normalización e Dinamización Lingüística e Biblioteca\nDentro das moitas saídas realizadas ao longo do curso unha que nos gustou moito foi a que realizamos ao hipermercado Alcampo.\nAlí ensináronnos os diferentes departamentos: a xoguetería, onde había moi poucos xoguetes xa que pasaran por alí había pouco tempo Papa Noel e os Reis Magos.\nRick e Rock A libraría chea de contos. A froitería cunhas froitas moi raras. A pescadería, mirade que cangarexos.\nUnha das seccións que máis nos gustou foi a carnicería, puxéronnos unha gorros especiais e unhas mascarillas. Tamén gustounos moito a pastelería onde fixemos unha tarta e comimos gominolas e chocolate.\nNo Día da Paz, fixemos un montón de actividades: • Como todos os anos, elaboramos un libro colectivo, onde recollemos os nosos desexos .\n• A lectura dos poemas do noso alumnado estranxeiro. Uns preciosos poemas portugueses que máis preciosos soaron nas súas voces.\n• A lectura do Manifesto da Paz que enviou o noso Concello, desde a Área de Solidariedade, Cooperación e Voluntariado.\n• Cantamos as cancións: "No dudaría" e a nosa tradicional "Canción da Paz”.\n• E elaboramos un puzzle xigante cun debuxo de Romero Britto. Grande, grande, grande, e feito entre todos os nenos, as nenas e as profes, e o profe, tamén.\nORIXINAL DE ROMERO BRITTO\nNo mes de febreiro do 2009 celebramos a festa do entroido. Este curso disfrazámonos con distintos motivos: xardineiros, trasnos, mariñeiros e “chachas”. Fixemos moitas cousas: desfilamos no patio, prendimoslle lume ao meco, rompimos piñatas cheas de golosinas e xuntámonos toda a comunidade educativa nunha gran larpeirada. Que recordos, había chocolate é un montón de doces feitos polos/as pais/nais. Todo estaba riquísimo. Cóntovos un segredo: repetín chocolate unha, dúas, tres veces… Xa non me acordo. Os xardiñeiros e as xardineiras de Educación Infantil 3 anos\nE os de 4 e 5 anos\nOs tranos de Primeiro.\nE os de Segundo.\nOs mari単eiros e mari単eiras do Segundo Ciclo.\nOs de Terceiro Ciclo, ían disfrazados de “chachas”\n¿Non vos dixen que había un chocolate riquísimo? Aí tedes a foto que o demostra.\nAínda hoxe non sabemos quen foi. Sorprendeunos a todos/as ca súa rapidez. Empezou a mollar o meco de alcohol e de seguido prendeulle lume!!!\nNesta mañá de febreiro, e antes de morrer na fogueira, paso a ler o testamento ao son da pandeira. Queimadiño vou quedar e vanme fastidiar, pero neste momento, impórtame un pemento. Déixolles aos de Infantil un encerado e un xiz. Para os de primeiro un sombreiro. Aos de segundo un mapa do mundo. Para os de Terceiro un pexegueiro.\nA cuarto enteiro un trasno xogueteiro e para quinto e sexto laranxas nun cesto. Agora atención! A David pelotín déixolle unha pelota de futbolín. Para Paula superlectora un conto nunha folla. Para Ismael un balón porque estase a portar ben. Déixolle a Alejandro un coche de cabalos. A Miriam, bailarina e cantante, un bailón elefante. E por último, para Andrea branquiña déixolle unha piña. E para todo os profes moita diversión porque están cansados de traballo a montón.\nE este é o testamento dos alumnos e alumnas de terceiro.\nTESTAMENTO DE 4º Este ano por cuarto, pasou o Meco troulando. A Leandra, a portuguesa, deulle unha sorpresa. E levou tal susto, que se quedou tesa! A Lucía, a loura, deixoulle unha vasoira, para ir de bruxa, polas corredoiras. A Paula, a do lazo, deixoulle un cazo, para ir polas portas, cantando e boreando. A Laura Sanjurjo deixoulle un currucho, para merendar cando vai pescar. A Alba Rama deixoulle unha cana para pescar os peixes do mar. A Xosé Ximénez regaloulle a peli do Ratiño Pérez. A Lucía, a profe, deixoulle un cofre, cheo de paciencia para usar cando sofre.\nste meco peliqueiro, canso xa de tanto inverno, antes de quedar asado, cédenos o testamento: Uralitas con lunares para o noso pavillón, que despois do temporal quedou coma un coador. O mellor curso, o de quinto, moito teñen que aguantar, que os de sexto nunca paran un minuto de falar.\nE dos profes xa nin falo, que moito me fan sufrir, vestíronme de peliqueiro e parezo un pirulí. Déixolles, sen ningún remorso, un fermoso maniquí para que practiquen todo o ano e aprendan a me vestir. E aí vai a despedida, e aquí vén a derradeira; collédeme con cariño e botádeme á fogueira!\nE discreparán os de sexto!, e quererán protestar!, mira ti se son uns santos, que nunca os castigan por charlar. Logo déixolles aos de quinto para as orellas, uns tapóns; e para sexto, esparadrapo para zanxar a cuestión.\nteatro jofre Ao longo do curso, visitamos o teatro en 6 ocasións.\nOs máis pequenos (Infantil e 1º ciclo) fomos os días: 11 de marzo: “Bolboreta” 19 de maio: “El gran traje”\nOs nenos e nenas do 2º e 3º ciclo disfrutamos das seguintes actuacións: •\n17 de decembro de 2008: Los músicos de Bremen. • 27 de xaneiro de 2009: Música popular galega. • 10 de marzo de 2009: As formas da música. 22 de abril de 2009: Descubriendo a los Robinsons.\nNas clases de 1º e 2º de Primaria fixemos unhas preguntas acerca do colexio. A continuación destas preguntas veremos as respostas que deron todos os nenos. PREGUNTAS: 1. Gústache vir ao colexio? 2. O que máis me gusta do colexio é... 3. O que menos me gusta do colexio é... 4. A profe, que tal? 5. Os compañeiros, que tal? 6. Gústache o recreo? 7. Que che gustaría ter na aula?\n- Non - O recreo. - Traballar - Ben - Ben - Moito - Xoguetes\nOs nenos e nenas de Educación Infantil e os do 1º ciclo de Primaria fomos de visita á Casa dos Peixes en A Coruña.\nVimos un montón de peixes, e como estivemos moi atentos, ao chegar ao cole debuxamos todo o que aprendimos... ¡¡¡Fixádevos con canto detalle debuxaron os pequenos de 3 anos!!!\nE tamén fixeron un mural estampando as súas mans como se foran PEIXES E CANGREXOS\n1ºTRIMESTRE: “MR. MAGORIUM E A SÚA TENDA MÁXICA” (6-11-08) Dentro do Programa de Prevención de Drogodependencias CINENSINO o alumnado de 3º,4º, 5º e 6º viu a película "Mr. Magorium e a súa tenda máxica". Unha interesante película para reflexionar sobre a importancia e os aspectos relacionados coa autoconfianza.\nMr. Magorium posúe unha tenda de xoguetes máxica que fai as delicias de nenos e adultos, cando está a piques de cumprir 243 anos, decide traspasarlla a Molly, a súa encargada desde anos atrás, quen non pode comprender nin aceptar a idea de que a Mr. Magorium lle chegou a hora. A tenda máxica tamén se rebela ante a marcha do seu dono e a confianza de Molly en lles devolver a alegría aos xoguetes debilítase pouco a pouco, soamente o pequeno Eric e o mozo contable, Henry, poderán axudala a recuperar a súa fe na maxia e en si mesma.\n2º TRIMESTRE : “CARLIÑOS E O CAMPO DOS SOÑOS” (13-02-2009): A IMPORTANCIA DA AMIZADE NA CONSECUCIÓN DE METAS.\nCarliños, un neno orfo de 12 anos, desexa dúas cousas por riba de todo: unha familia e xogar ao fútbol. Pero a sorte sorrille cando a Federación Nacional de Fútbol organiza un concurso para formar a selección que xogará no Campionato Europeo Júnior. Carliños, coa axuda do seu grupo de amigos, idea o xeito de acudir ás probas e, grazas ao seu talento, será convocado para xogar coa selección!...\n3ºTRIMESTRE: “O ESPÍRITO DO BOSQUE”(6-05-2009): O RESPECTO POLA NATUREZA.\nUn poderoso home de negocios pretende construir unha estrada e a Sra. D’Abondo ve a súa oportunidade para acabar co bosque. Os animais teñen que fuxir, pero as toupas Furi, Linda, Cebolo e o rato Piorno non pensan renderse. Cando descobren que a Sra D’Abondo ten medo, Furi propón darlle “vida” ao “espírito do bosque”.\nbiblioteca Este curso fixemos a INAUGURACIÓN oficial da Biblioteca. ¿Recordades? Preparamos todo para que estivese “guapísima”, mercámoslle roupa nova e pintámola de vivas cores. Que mellor día para celebrar unha inauguración tan esperada? O "Día das Bibliotecas Escolares", 27 de outubro; despois de unir esforzos, conseguimos preparar todo para este momento tan especial. Tivemos a sorte de reencontrarnos con moita xente querida, que xa marchou do colexio: o noso conserxe, mestres e mestras, ex-alumnos e ex-alumnas coas súas novas profes do IES de Catabois... Ademais estiveron alí outros compañeiros e compañeiras dalgunhas Biblioteca s Escolares dos coles e institutos da nosa comarca: "O Segrel do Penedo", a Biblioteca do CEIP Manuel Masdías, a de San Xoán de Filgueira, a do CEIP de Esteiro e a todos eles agradecimos tamén a súa presenza. Achegáronse tamén ata o colexio os pais e nais, amigos e representantes das AA VV; e todos xuntos escoitamos a presentación do Director e as palabras de eloxio, ánimo e apoio da Concelleira de Educación, Mercedes Carbajales, e do Alcalde de Ferrol, Vicente Irisarri. A continuación, a Encargada da Biblioteca leu unha carta de Chispa chea de gratitude a todas as persoas que colaboraron desde o principio con este proxecto de mellora. Alberto e Nerea de 6º curso de Primaria representaron ao alumnado coa súa particular e sincera visión da Biblioteca e, por último, o noso compañeiro, escritor, mestre, asesor e amigo, Antón Cortizas "fixo das súas": falou, contou e engaiolou a todos os presentes coa súa verba enxeñosa e fresca. Grazas a todos e todas.\nb i b l i o te c a\nero isto só foi o principio, porque ao longo destes meses fixemos moitas cousas.\nUnha das novidades: a C CA AIIX XA AD DO O CCO ORRRREEO O de Chispa; e vaia caixa! A través dela, os nenos e nenas que quixeron, puideron comunicarse directamente con Chispa. A gran sorpresa foi que contestou persoalmente as cartas!\nE aquí tedes aos alumnos e alumnas de 5º e 6º de Primaria que formaron o Equipo de Biblioteca: Héctor, Iván, Lidia, Alberto, Alba, Gloria, Nuria, Rubén, Nerea, Jessi, Desi, Diego e Joni.\nb i b l i o te c a Por segundo curso consecutivo gozamos coa experiencia de “HORA DE LER” pola mañá cedo, nada máis entrar na clase. E tamén tivemos as portas da Biblioteca abertas para ler, para escoitar contos, para contalos, para escribirlle cartas a Chispa, debuxar, ver o blog nos ordenadores... E así puidemos ver cousas coma estas:\nAlgúns maiores contaron contos aos máis pequenos de xeito espontáneo e, de igual forma, apareceron estas contadoras de historias con monicreques...\nOs recreos son así!\nbibliot ec a A nosa Biblioteca acolleu moitas e moi diversas exposicións; estas son algunhas:\nEXPOSICION DO OUTONO\nDúas exposicións itinerantes da Fundación Germán Sánchez Ruipérez, (FGSR):\n“Lemos en galego” “ Leemos a carcajadas”\nNon podo esquecer falar dos\nQue actividade tan bonita!\nBibliot ec a Contamos o conto de Anthony Browne: “Sacapenas” e o colexio enteiro volcouse a facer bonecos para enviar aos nenos e nenas dos hospitais de Gaza, xunto cunha carta traducida ao árabe para que soubesen o que lles contabamos.\nDesde o CEIP de Pazos, desexamos que os nosos bonecos SACAPENAS cheguen a eses nenos e nenas de Gaza moi axiña, e que lles poidan transmitir todo o agarimo que levan gardado nos seus\nCORAZÓNS de TRAPO.\nBibliot ec a\nNagi e Aya visitaron a nosa Biblioteca despois de moito traballo previo, xa que tiveron que ler a carta e o conto; e traducíronos ao árabe para ter todo requetelisto ese día. Contáronnos moitas curiosidades do seu país de orixe, Mauritania, e en xeral, do mundo árabe; pero o que máis nos gustou foi que nos falasen do distinta que é a lingua Nagi fixo unha lectura compartida do conto de Kalandraka "Sacapenas". Compartida porque puidemos escoitala alternativamente nas dúas linguas; nós liamos en galego e el, en árabe. Como son linguas tan distintas e teñen unha sonoridade tan diferente, causábanos unha marabillosa sensación; foi un regalo para os nosos oídos.\nBibliot ec a No mes de marzo volvímonos uns preguntóns e non parabamos de buscar nunha caixa da Biblioteca se había “versos para min”. Houbo un gran intercambio de poemas, ¿Recordades? Pero neste mes celebramos tamén o “Día da Poesía” e o “Día do teatro”.\nXa levamos a novena edición do Certame de Poesía e Imaxe, e coma en anos anteriores, conseguimos un premio. Nesta ocasión foi Marisol Suárez Monteiro co seu debuxo de “Puff o dragón máxico”. Seguide participando xa que queda demostrado que todos e todas sodes uns verdadeiros artistas.\nEste ano, o autor homenaxeado con motivo das Letras Galegas é RAMÓN PIÑEIRO LÓPEZ.\nExposición das páxinas biográficas do libro colectivo de R. Piñeiro, xunto cunha pequena escolma de libros de autores homenaxeados en edicións pasadas.\nRamón Piñeiro naceu en Láncara (Lugo), no ano 1915. Aos nove anos trasládase a Lugo para facer o bacharelato. Participa activamente na política galega. No 1939, rematada a Guerra Civil, empeza a carreira de Filosofía em Santiago, para continuala, máis tarde, en Madrid.\nEn 1950 funda a Editorial Galaxia, sendo él o primeiro director da mesma. Edita a Revista Grial. En 1967 ingrexa na Real Academia Galega, lendo un discurso titulado “O galego e as linguas”. En 1983, despois de ser deputado no Parlamento de Galicia, convértese no primeiro Presidente do Consello da Cultura Galega. O 27 de agosto de 1990 falece na cidade de Santiago de Compostela. OBRAS: “Significado metafísico da Saudade”(1951), “A saudade en Rosalía”(1952), “Para unha filosofía da saudade”(1953). No 1984 reuníronse todas baixo o título “A Filosofía da Saudade”.\nCasa natal de R. Piñeiro. (Lucía Huergo) Mural realizado por as alumnas de 4º, con motivo da celebración das Letras Galegas.\nLugo, onde fixo o bacharelato R. Piñeiro. (Paula Lorenzo)\nCasa onde vivíu R. Piñeiro en Santiago.(Laura Sanjurjo)\nEditorial Galaxia, fundada por R. Piñeiro.(Leandra)\nR.A.G, da que foi membro R. Piñeiro.(Alba Rama) (Leandra) R. Piñeiro e o Parlamento de Galicia.\nste venres celebramos as Letras Galegas, e despois de cantar o Himno galego, escoltamos, na voz dos seus autores e autoras, os contos que se fixeron ao longo do mes de abril.\nPero ademais de todo isto, os nenos e nenas de 4 e 5 anos cantaron “A cor do oso polar”\nEn 1º e 2º prepararon a cantiga “A saia da Carolina”. Tamén houbo bailes, de 2º e de 4º: a Muiñeira de Lugo e a Muiñeira Xuliana. 5º e 6º prepararon a fermosas poesía “A fala” de Manuel María e, por último os alumnos/as de 4º presentáronnos un audiovisual sobre Ramón Piñeiro. Héctor e Iván necesitaban moito mais espazo do que dispoñemos na Biblioteca, así que reunímonos no noso salón de usos múltiples para ver a súa interpretación do Rap da Lingua, de Migallas. Así rematamos a celebración dese día, pero non esquecemos que as LETRAS GALEGAS SON NOSAS CADA DÍA.\nn pequeno grupo de velliños e velliñas subiu traballosamente os chanzos que levaban á Biblioteca do seu antigo cole. Emocionados ao verse repartían sorrisos, bicos e apertas entre eles. Celebraban o 75º aniversario da súa saída do colexio... Corría o ano 2084. Puxéronse a recordar as vellas anécdotas da súa infancia. Despois de tanto tempo, lembraban, coma se fose ese mesmo día, a misteriosa desaparición da profe durante o temporal. Érase un escuro e tráxico día de tempestade. Esa mañá estaban traballando na organización da biblioteca. As persianas baixas protexíanos da batalla que o temporal libraba contra todo o que estaba ao seu alcance. De súpeto escoitouse un gran estrondo; foise a luz, e a biblioteca quedou a escuras. Todos se asustaron e empezaron a berrar. A profe tranquilizounos e díxolles que marchaba a buscar lanternas para repartirlles. En breve, a luz regresou pero da profe, nin rastro. Esperaron uns minutos máis e decidiron saír na súa procura. Buscaron por todo o colexio, empezando pola consexería. Nin rastro da profe. As aulas. Nin rastro. Os baños. Nin rastro. O ximnasio e o patio. Nin rastro... Tiñan que tomar unha decisión; se no colexio non estaba, terían que buscar fóra. Colleron unhas cordas no ximnasio e amarráronse. Todas e todos xuntos saíron pola porta traseira. O espectáculo era impresionante e terrible á vez. Os coches voaban formando unha espiral mentres as súas alarmas compoñían unha infernal melodía. As árbores desprendíanse da terra e subían, e subían forzosamente empurradas polo\naire. Un detalle chamou a súa atención. Por riba do estrondo, soaba unha voz familiar; era a súa profe. Agarrada a unha das árbores viaxeiras gritaba desesperada: - Socorro! Auxilio! Non aguanto máis, non aguanto máis! Inmediatamente os nenos e nenas pensaron nunha solución. Entraron no ximnasio e transportaron todas as colchonetas que puideron. Colocáronas estratéxicamente, xusto debaixo dela. -Tírate, profe!- berraron todos. Ante a desesperada situación, ela debeu de pensar que era mellor unha perna rota, que acabar no chan con todos os ósos partidos. Armouse de valor e tirouse. Fiuuuuuuuuu! Plof! Pasaron uns instantes interminables. Pouco e pouco todo foi volvendo á normalidade. ¿E a profe?\nA profe tardou varios minutos en reaccionar. Todos pensaban no peor; irremediablemente terían que cambiar de titora. Co que lles molaba a eles ter que traballar e traballar; as súas rifas cotiás; as vintecatro follas cada día de deberes; os castigos do recreo... Pero..., nese momento abriu un ollo, despois o outro e, de súpeto, todos empezaron a rir, a bailar e a chorar ao mesmo tempo. Recuperaran a súa vida de sempre. Celebrárono lendo un dicionario de mil páxinas e facendo os resumos de cada palabra. Mais un conto: este que acabades de ler!\nNéboa é unha coelliña que sempre anda a brincar entre as berzas, cos seus irmáns e irmás. Aínda que era feliz, a Néboa había algo que lle preocupaba. Ela vía como aos seus irmáns lles medraban moito as orellas, pero a ela non. Todas as mañás, o primeiro que facía, ao saír da madrigueira, era ir correndo a un regato e ver se as súas pequenas orellas medraran algo; pero, sempre comprobaba con moita pena que, non eran máis grandes cas dun rato. A súa nai sempre lle dicía que as orellas grandes só servían para tropezar coas herbas e facerse dano, pisándoas; pero ela seguía preocupada. Un día, uns cazadores, con ganas de comer coello asado, adentráronse onde Néboa vivía coa súa familia. Ninguén se percatara da súa chegada, agás a coelliña das orellas pequenas. Parouse, levantou as patas dianteiras e escoitou as pegadas dos cazadores que se acercaban; entón, correu avisalos a todos. Conseguiron refuxiarse na madrigueira. A partir daquel día, a nosa pequena protagonista nunca máis volveu a preocuparse por non ter as orellas grandes, xa que grazas ao seu bon oído, a súa familia pode seguir brincando por os prados, seguros de que ningún cazador vai conseguir cazalos. Ademáis, grazas ao recoñecemento de toda a súa familia, sentiuse especial e deuse conta de que ela posuía algo único, polo que era admirada por todos. O que ao principio, parecía un gran defecto, despois convertiuse nunha grande habilidade e ela deixou de acomplexarse e foi moi feliz para sempre.\nai tempo, Raqueta e Sol foron ao zoo de Barcelona. Descubriron un mono que estaba triste porque botaba de menos a selva e os seus amigos. Ao velo, Raqueta e Sol decidiron falar co dono do zoo para que o poideran levar. O dono deulles o permiso, e con moita alegría partiron para a selva. Polo camiño atoparon unha cova chea de morcegos. Estes indicáronlles o camiño cara a selva. Chegaron moi contentos, deixaron ao mono e volveron felices.\nOs alumnos/as de 3º, 4º, 5º e 6º fixemos no mes de febreiro unha visita cultural á cidade de A Coruña. Á mañá visitamos o Planetario e a Casa do Home, onde xantamos no comedor. Pola tarde camiñamos polo paseo marítimo dende a Casa do Home ata o Acuario. Regresamos moi cansos, pero contentos polas moitas cousas que fixemos.\nA entrada do Planetario\nNo museo do Planetario.\nA ANPA DO cole de pazos Dende a ANPA queremos agradecer a todos os pais e nais a súa colaboración. Tamén queremos aproveitar este espazo para salientar a cooperación mutua entre esta ANPA e a dirección do centro para poder desenvolver o seu labor e tentar de mellorar a convivencia no centro.\nPASATEMPOS Di de que cor é o globo que sostén cada neno\nAtopa as 6 diferenzas\nRecorta e monta este avi贸n. Despois podes colgalo no teu cuarto\nDebuxa o que queiras e pinta\nN o n s ei s e te d eix a rem o s m a rc h a r...\n... vai ser un pouco complicado substituírte. ... ¿quen nos vai cantar agora? ... non hai ninguén que leve as flores no pelo mellor ca ti. ... transmites o agarimo co que traballas. ... es unha MESTRA con maiúsculas e ATA\n… porque te queremos!\nSEMPRE, Mª CARMEN LÓPEZ, Mª LUZ!\nA PENEIRA 2008 2009\nNº 16 da Revista Escolar


Como desparasitar un cachorro? | Mundo de cans\nComo desparasitar un cachorro?\nOs cans na súa etapa de cachorro normalmente adoitan padecer parásitos internos ou externosTendo en conta as publicacións realizadas por veterinarios, aproximadamente o 90% destes cachorros padecen parasitos. Como son moi novos, fai que sexan bastante sensibles e susceptibles, por iso é fundamental desparasitar un cachorro.\nPara que un cadelo poida ter unha infancia e á súa vez excelentes para que teña un desenvolvemento saudable e forte, é necesario que estea libre de calquera parasito.\n1 Síntomas de parasitos nun cachorro\n2 De que xeito e cando debemos desparasitar ao noso cadelo?\nSíntomas de parasitos nun cachorro\nOs cachorros que sofren de vermes ou doutro tipo de parasito nos intestinos presentan cada un destes síntomas:\nPerdido tanto en forza como en vigor\nPicazón no ano\nPor outra banda están os parasitos externosAqueles que poden presentar síntomas menos significativos, que con todo provocan infeccións graves nun can e incluso a posibilidade de contraer unha enfermidade que poida causar a morte.\nOs síntomas que amosan os cachorros cando sofren pulgas ou garrapatas son comezón, nerviosismo e tamén molestias. Non obstante, as garrapatas poden transmitir enfermidades bastante graves que á súa vez van acompañadas doutros síntomas completamente diferentes.\nDo mesmo xeito, as pulgas teñen a capacidade de facelo provoca irritación na superficie da pel así como episodios de alerxia, que non se recomenda a un cachorro.\nÉ importante examinar manualmente ao noso cadelo a presenza de pulgas, que poden aparecer como pequenos puntos negros que atravesan a pel do pequeno cadelo. Do mesmo xeito temos que facelo coa presenza de garrapatas, estando moi atentos sobre todo no áreas da cabeza, ano e xenitais.\nDe que xeito e cando debemos desparasitar ao noso cadelo?\nCando os cachorros son recentemente nados, é posible que os sufran parasitos dentro dos intestinos, xa que a súa nai chega a infectalos durante o embarazo.\nPor este motivo é de grande importancia que desparasitemos á cadela cando está embarazada e á hora indicada polo veterinario, que normalmente é xusto antes de que se produza o período de calor, así como unhas semanas antes de que se produza o parto.\nMesmo cando a nai está completamente desparasitada, existe o perigo de que os cachorros se infecten cos parasitos No momento do nacemento, o ambiente que nos rodea pode infectalos moi rapidamente, porque o seu sistema inmunitario non está completamente desenvolvido.\nÉ necesario acudir a un veterinario para que nos diga de que tipo medicación antiparasitaria Témolo que entregar a un cadelo e coa frecuencia indicada. Cada un dos cachorros ten un tratamento completamente diferente, todo depende de se vivimos nunha zona con maior ou menor risco, o seu tamaño e tamén a súa idade.\nA nivel xeral, o habitual é que se prescriba un xarope ou pola súa banda unha pasta que é suave, xa que un cachorro aínda está amamantado con leite e non ten a capacidade de mastigar ou tragar sólidos correctamente.\nA dose deste medicamento adoita variar tendo en conta cada un dos factores que mencionamos, tamén a concentración do principio activo, polo que podemos darllo na casa se o desexamos. Así mesmo, Será o veterinario o que nos dará cada unha das indicacións para desparasitar.\nO máis común é que o sexa un cadelo desparasitada nas dúas ou tres primeiras semanas de nacer.\nCamiño completo ao artigo: Mundo canino » Cans Xerais » cachorros » Como desparasitar un cachorro?\nComo falan os cans\nEnfermidades comúns dos cachorros


Mércores, 11 Outubro 2017 17:58\nMUROS> Con esta actuación pretende evitar a súa caída debido ó seu avanzado estado de deterioro. Trátase dun dos edificios máis emblemáticos do Concello. Dende hai anos vén padecendo un imparable deterioro que, nas últimas semanas foi en aumento, debido ó derrubamento de parte da súa cuberta. Ante o perigo a que as caídas vaian a máis, e tamén como medida de seguridade pública de cara ás persoas que poidan transitar pola zona, o executivo procedeu ó seu apuntalamento. Esta actuación é un pequeno parche. Aínda así o Concello non descarta iniciar con urxencia a súa rehabilitación. Para iso volverá a iniciar unha rolda de contactos coas distintas administracións de cara a buscar o financiamento necesario para poder levala a cabo, xa que o proxecto sería inasumible unicamente con fondos propios.\nMércores, 04 Outubro 2017 14:07\nMUROS> A CIG mostrou o súa preocupación polo traslado da conserveira Calvo. O anuncio do grupo conserveiro Calvo de pechar e trasladar a Carballo a planta de Esteiro preocupa á CIG. Dende este sindicato apostan polo mantemento, primeiro da actividade na factoría muradá, e en segundo lugar da conservación dos actuais postos de traballo, coincidindo, en principio, coas propias intencións da empresa. Dende a CIG consideran que a situación é un auténtico mazazo para a comarca. Todo apunta a que xa non haberá marcha atrás na decisión da empresa e o peche da factoría parece xa insalvable. Outra cousa son as condicións dos traballadores. O comité negocia agora coa dirección unha serie de melloras como poden ser o 100% da liquidación para aqueles operarios que rexeiten irse a traballar a Carballo ou que o tempo investido no traxecto, ó redor dunha hora de percorrido, compute tamén na xornada laboral.\nVenres, 29 Setembro 2017 17:04\nCalvo anuncia o peche da súa factoría en Esteiro\nMUROS> A empresa comprometeuse a manter os cen postos de traballo actuais desta planta. Coa finalidade de concentrar toda a súa actividade en Carballo, onde se sitúa o seu centro principal de operacións, o grupo conserveiro Calvo, vén de anunciar o peche da súa planta de Esteiro. A conserveira xustificou a súa decisión na perda de competitividade e capacidade que sufriran estas instalacións nos últimos anos. Na actualidade na planta de Esteiro, desenvolvíanse case de forma exclusiva a limpeza de pescado para a súa posterior elaboración en Carballo, unha vez que o grupo decidira eliminar hai varios anos do seu catálogo varios productos cuxa producción se realizaba de xeito case exclusivo nestas instalacións. A pesar de que a nova xa se viña contemplando dende hai tempo, e a propia dirección da firma xa viña negociando as condicións co comité de empresa, o anunciou causou unha gran preocupación na zona, xa que directa ou indirectamente da súa actividade dependen numerosas familias. aínda Así, a empresa comprometeuse a manter os aproximadamente cen postos de traballo actuais, sumando fixos e eventuais, ofrecéndolle a posibilidade os seus operarios a poder continuar coa súa actividade na capital da comarca de Bergantiños, así como axudas para os desprazamentos. O que está por ver e se moitos deles acabarán por aceptar a proposta, xa que por cuestións persoais ou familiares a verían como inasumible, a máis de sesenta quilómetros de distancia e a máis dunha hora de percorrido.\nVenres, 11 Agosto 2017 14:32\nMUROS> A actuación está incluída nas obras do POS Plus da Deputación da Coruña. Esta mañá a xunta de goberno local aprobaba dúas actuacións incluídas no POS + da Deputación da Coruña para este ano e cuxa execución será inminente. A primeira delas consistirá no arranxo dos actuais nichos no cemiterio municipal da Atalaia e a súa ampliación, cun novo módulo de nichos, así como tamén a mellora da accesibilidade ó recinto. Segundo a propia alcaldesa, María Xosé Alfonso tratábase dun vella demanda por parte dos veciños. A outra das actuación aprobadas hoxe prevé a mellora dos accesos ó núcleo de Torea.\nMércores, 09 Agosto 2017 14:15\nNoia, Muros e Rianxo benefícianse de máis de trescentos mil euros para a promoción das ARI\nBARBANZA> Os concellos de Muros, Noia e Rianxo recibirán as achegas correspondentes ó Programa das Áreas de Rehabilitación Integral, cofinanciado polo Ministerio de Fomento e a Consellería de Infraestruturas e vivendas. En total, os tres municipios barbanzáns beneficiaranse dunha axuda total de trescentos trinta e seis mil euros.\nMartes, 18 Xullo 2017 17:05\nMUROS> A actuación, que virá a solucionar as graves deficiencias que presenta o paseo marítimo, ascende a preto do millón de euros. A alcaldesa, María Xosé Alfonso, confía en que nas próximas semanas se inician as obras de remodelación do paseo marítimo de Esteiro. Unha obra pola que levan agardando dende hai tempo xa que a infraestrutura presentaba un avanzado estado de deterioro. O custe da actuación rondará o millón de euros. Unha cantidade que será asumida pola propia Demarcación de Costas, ente dependente do Ministerio de Medio Ambiente. O executivo agarda que se acometa a actuación á maior brevidade posible xa que o paseo segue pechado ó transito a día de hoxe.\nHomeBARBANZA - NOIAMostrando artigos por etiqueta: Muros Top of Page


Imitar a aparencia do cinc en obxectos metálicos | Consumer\nImitar a aparencia do cinc en obxectos metálicos\nO acabado lógrase ao aplicar unha mestura de esmalte negro, branco e purpurina\nImaxe: sophie & cie\nOs recipientes de cinc son habituais na xardinaría e nos labores de campo. Ata hai pouco, empregábanse de forma exclusiva en ambas. As regaderas, os maceteros e as caixas de apeiros elaborados con este material son un clásico. Pero agora rexurdiron como un obxecto decorativo máis, que dá un toque orixinal e campestre ás estancias. As regaderas utilízanse como revisteros, floreiros ou macetas. O interesante é que resulta posible reproducir a aparencia do cinc en calquera obxecto metálico. Para conseguir este acabado rústico, é preciso restaurar antes as pezas.\nPreparar o recipiente\nAntes de comezar a tarefa, é necesario que o recipiente estea limpo e libre de óxido. Para iso, é suficiente aclaralo cunha solución jabonosa e secalo cunha gamuza que non desprenda fibras. Se ten a superficie oxidada, será preciso lijarla cun cepillo de púas para eliminar os restos de óxido .\nUnha vez limpa e seca, hai que aplicar unha primeira capa de esmalte negro en toda a peza. Para conseguir un resultado homoxéneo, é recomendable respectar o tempo de secado da pintura e repetir a operación. Cando estea seca a segunda capa, cun papel de lija extrafino púese a peza ata conseguir un acabado liso. Desta maneira, elimínanse as posibles marcas da brocha.\nPurpurina e papel de xornal\nA continuación, mestúranse nunha cubeta esmalte branco e negro, ata conseguir un ton gris escuro, e engádese esmalte de purpurina. É recomendable remover ata obter unha cor uniforme que, coa purpurina, debe adquirir unha tonalidade metalizada. En ocasións, sucede que a mestura é demasiado clara ou, pola contra, moi escura. É posible emendar o erro: débese engadir máis esmalte branco para aclarar ou negro, para aumentar a intensidade.\nO papel de xornal absorbe a mestura e deixa ao descuberto o esmalte negro\nCando a mestura adquire o ton desexado, aplícase sobre a peza nunha única man. Non se debe cargar en exceso a brocha. Para reforzar o aspecto metalizado do obxecto pintado é preciso baleirar a superficie de produto, antes de que a pintura séquese, cunha bóla de papel de xornal. Esta ferramenta rudimentaria presiónase contra a peza para que o papel de xornal absorba parte da mestura metalizada e deixe ao descuberto, de forma irregular, o esmalte negro que se atopa baixo ela.\nSe a peza que se restaura é de grandes dimensións, no momento de utilizar a bóla de xornal, é recomendable facelo por partes e renovala de forma regular. Pola contra, é posible que se sobrecargue e en lugar de absorber a pintura, esténdaa. Unha vez baleirada a superficie, déixase secar e aplícase unha capa final de verniz mate para protexer o acabado.\nComo se limpa o cinc\nPara limpar os obxectos elaborados con cinc, basta con lavalos en auga jabonosa. Se a sucidade persiste, de forma puntual, é posible empregar deterxentes algo máis agresivos, como a lejía de eslamiada. Non é recomendable utilizar abrillantadores ou decapantes xa que é probable que deterioren o acabado metálico das pezas.\nO óxido e a sucidade común non son os únicos inimigos das pezas de cinc. Se son obxectos que teñen contacto coa auga, como regaderas, maceteros ou floreiros, é probable que o cal apareza. Neses casos, aplícase vinagre de alcol amornada na superficie, déixase actuar e retíranse cunha rasqueta os posibles restos. Para finalizar, aclárase con auga e sécase a peza.\nacabado cinc esmalte negro mezcla-gl pieza-gl


Vieiros: Galiza Hoxe - Baltar admite o uso privado do coche oficial pero acusa os rivais de facer igual\nPolémica na Deputación\nBaltar admite o uso privado do coche oficial pero acusa os rivais de facer igual\nO presidente provincial do PP en Ourense, Xosé Luis Baltar, xustificou que o seu coche oficial transportase aos seus netos.\nRedacción / Europa Press - 08:00 03/06/2009\nTags: Carmela Silva Ourense Pérez Bouza Xosé Luís Baltar\n"Se é un delito levar un neto cando sae pola mañá e o deixa no colexio, por que non é delito que a ex vicepresidente do Parlamento de Galicia apareza no coche oficial en Xinzo levando toda a familia", retrucou este martes o presidente provincial do PP e presidente da Deputación de Ourense, Xosé Luís Baltar. Respondía así, con referencias á deputada nacionalista Tereixa Paz, ás acusacións do senador do BNG, Xosé Manuel Pérez Bouza, quen censurara o seu uso do coche oficial da Deputación para ir a mitins electorais na campaña das eleccións europeas do 7 de xuño. Engadiu Baltar que en coches oficiais de dirixentes nacionalistas "circularon persoas de moi dubidosa personalidade".\nDe paso, o dirixente popular sinalou que a súa escolta recolle os seus netos no colexio "pero faino voluntariamente" e argumentou que "outra cousa sería que o obrigase a facer ese servizo". Di Baltar que estanse a "utilizar as cousas como mandan os canons e como hai que facer" e puntualiza que "non é ningún coche oficial do presidente da Deputación", senón que se trata dun turismo que "está asignado á escolta do presidente da Deputación". Ao respecto, asegurou que "na maioría dos casos", vai aos mitins no seu "coche particular". "Vai tamén cando o considera oportuno a miña escolta", xa que "ten que velar pola miña seguridade cando vou ao mitin, cando son presidente da Deputación e cando vou á miña casa", subliñou.\nDoutra banda, Baltar aproveitou para pedirlle a Pérez Bouza --voceiro do grupo do BNG na Deputación de Ourense entre 2004 e 2008-- que explique "por que reside todo o ano en Barbadás e figura empadroado no Concello da Porqueira", xa que, recordou, "hai unha lei que che obriga a estar empadroado no sitio onde vives". Baltar insinuou que é para cobrar máis diñeiro polos desprazamentos. "Será porque cando vai á Deputación pode cobrar o desprazamento dende a Porqueira e non dende Barbadás, que está aí ao lado?".\nBouza di que Baltar "mente descaradamente"\nEn resposta, o senador do BNG, Xosé Manuel Pérez Bouza, acusou a Baltar de "mentir descaradamente" sobre o uso de vehículos da deputación para fins partidarios do PPdeG e asegurou que o barón popular "en calidade de líder provincial asistiu o pasado sábado a un mitin na Porqueira e así o corroboraron testemuñas de varios asistentes ao acto electoral".\nDesta forma, cualificou de "mentira descarada" as declaracións do presidente provincial do PP ao asegurar que el "non utilizaba" o coche da deputación para a asistencia a actos de partido e esixiulle que "deixe de utilizar recursos públicos" para actos de partido". Por outro lado, preguntado na Xunta de Portavoces por esta cuestión, o voceiro de Grupo Parlamentario de PPdeG, Manuel Ruiz Rivas, asegurou descoñecer "ese uso ou se Baltar ten netos --aínda que matizou que sabía que ten unha neta--". "A opinión de quen descoñece non é importante", sentenciou.\nPosicións "patéticas", avalía o PSOE\nA voceiro do Grupo Socialista no Senado, Carmela Silva, denunciou a "hipocrisía" do PP por reprocharlle ao presidente do goberno español, José Luis Rodríguez Zapatero, o uso do Falcon para asistir a un mitin mentres outros membros do PP --en referencia ao presidente da Deputación de Ourense, Xosé Luis Baltar-- "non dubidan" en utilizar "medios financiados polo erario público" para fins "non só do partido senón persoais".\nNeste contexto, Silva acusou ao PP de "ter dúas varas de medir" e agregou que os populares non poden criticar o xefe do Executivo por usar un avión oficial para trasladarse aos mitins, xa que "eles facían o mesmo durante a súa etapa de goberno, utilizando os coches oficiais para asistir aos mitins". "As posicións que mantén o PP son patéticas", sentenciou a voceiro socialista, moi crítica coa "dobre moral" dos populares e a súa "carencia absoluta de congruencia". A continuación, indicou que o presidente do PP, Mariano Rajoy "está obrigado" a dar explicacións nos próximos mitins sobre este asunto.